fudzi4
11.02.04, 08:27
Na miano mie je Kristof! Zawdy festelny monter i pierzyński miglanc ze
Szwarcawldu. Pora miechow nazot byłech we "debiucie" - tym ze Polsatu!
Terozki .... moga sie ino spomnońć; "śląskości! Ty nad poziomy wyfurgnij i
ślypiym słońca, śląskości cołkie łogromy przenikej ze Rudy do Płońska!"
czorny szaket i galoty, piykny ślubny ancug po starziku, strzybny binder,
wypucowane szczewiki, na kierych sie mechci nojlepszo zorta gutalinu,
szkuciny ulizane na gynstym żelu, szajtel NA POSTRZODKU I COBY SIE NIY
ZBLAMOWAĆ ... cołkie łachy wyparfinowane... ja! niwyja fajnie wonio.
JO! łod bajtal szpasownik padom isto: hercklekoty i giczoły choby gumin.
Kukom na cyferblat spaśnego lebra z budki kiery zicoł wele stromu...
jakbyście go widzieli: stargano jupa, flek z tustego na weście, sztajfne z
marasu galoty na zicherce, strzybno keta na klinie a wele niego flaszka
brauzy. Godal, że to je bezmaś konkuryncjo ze Kołobrzega. Na banhowie pizła
jedna ... szlus ... właża na "CaStInG". Wiym, aże szumnie i wyzgerni,
szyńsliwie i fajowo ... (a ło tym, jak mi tam poszło napisza kej indzij)
sna_Latn unk szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn